പ്രസിഡന്റിന്റെ കൊട്ടാരത്തില് നിന്ന് അഫ്ഗാന് പതാക നീക്കി പകരം താലിബാന് പതാക അഫ്ഗാന് പ്രസിഡന്റിന്റെ കൊട്ടാരത്തില് നിന്ന് ദേശീയ പതാക നീക്കി താലിബാന്. പകരം താലിബാന് പതാക സ്ഥാപിച്ചു. താലിബാന് നേതൃത്വത്തില് പുതിയ സര്ക്കാര് രൂപീകരണ ചര്ച്ച അന്തമിഘട്ടത്തിലാണ്. അഫ്ഗാനിസ്താനിലെ പ്രധാന ഓഫിസുകളുടെ നിയന്ത്രണം താലിബാന് ഏറ്റെടുത്തു. ഭരണത്തിന് മൂന്നംഗ താത്കാലിക സമിതിയെ ഏര്പ്പെടുത്തിയിട്ടുണ്ട്. മുന് പ്രസിഡന്റ് ഹമീദ് കര്സായിയുടെ നേതൃത്വത്തിലുള്ള സമിതിയില് താലിബാന് അംഗവുമുണ്ട്. മുന് പ്രധാനമന്ത്രി ഗുല്ബുദീന് ഹെക്മത്യാര്, അബ്ദുല്ല അബ്ദുല്ല എന്നിവരും സമിതിയില് ഉള്പ്പെടുന്നു. Read Also : അഫ്ഗാന്താലിബാന് വിഷയം : യു എന് രക്ഷാ സമിതി യോഗം ഇന്ന് ഇന്നലെ രാവിലെയോടെ താലിബാന് അഫ്ഗാന് തലസ്ഥാനമായ കാബൂളില് പ്രവേശിച്ചതിന് പിന്നാലെ ഇന്നലെ ഉച്ചയോടെയാണ് അഫ്ഗാന് സര്ക്കാര് താലിബാന് കീഴടങ്ങിയെന്ന വാര്ത്ത പുറത്തു വരുന്നത്. താലിബാന് കാബൂള് വളഞ്ഞപ്പോള് തന്നെ അഫ്ഗാന് സര്ക്കാര് കീഴടങ്ങുകയാണെന്ന് സൂചന വന്നിരുന്നു. താലിബാന് വഴങ്ങുന്ന സമീപനമായിരുന്നു സൈന്യത്തിന്റെ ഭാഗത്തു നിന്നും സര്ക്കാരിന്റെ ഭാഗത്തു നിന്നുമുണ്ടായത്. Story Highlight: Afghanistan flag removed